Beadablarcha soʻkish jazosi
Angliya va Uelsdagi jinoyatlar toʻgʻrisidagi umumiy qonunda Beadablarcha soʻkish jazosi ommaviy jazolashning bir turi sifatida keltirilgan.Odatda jazolash amaliyoti shaharcha yoki biror bir qishloq aholisi orasida oʻtkazilgan. Oʻz qoʻshnilarining tinchligini buzgan shaxs maxsus kursiga bogʻlangan holda osilib qoʻyilgan va odamlar tomonidan turli xil senzuraga toʻgʻri kelmaydigan soʻzlar bilan haqoratlangan. Ushbu jazo ijrosi davomida, hattoki, ayollar erkaklarni haqoratli soʻzlar bilan soʻkishlari mumkin edi. Amerika qitʼasi ingliz mustamlakasi boʻlgan davrlarda sodir boʻlgan jinoyatlar jarimalar bilan jazolanar edi. Nisbatan kamroq sodir etiladigan jinoyatlar jamoat oldida kamsitish tarzida moʻljallangan yoʻllar bilan jazolanardi. Ushbu yoʻllarga misol sifatida Danking stuli (qoʻlni stulga mahkam bogʻlab, daryo yoki hovuzga choʻktirish yoki xalq qarshisidan shu holatda olib oʻtish) usulini keltirishimiz mumkin. Oʻrta asrlarda Angliyaning bir qancha viloyatlarida sifatsiz non yoki muddati oʻtib qolgan pivo sotish ham shu tarzda jazolangan. Ushbu jazo 1967-yilda Angliya va Uelsda, 1972-yilda esa New Jerseyda rasman bekor qilinadi.